
ŠAKIŲ RAJONO SAVIVALDYBĖS TARYBA

SPRENDIMAS

DĖL MOKYKLOMS PRISKIRIAMŲ TERITORIJŲ TVIRTINIMO

2013 m. liepos 25 d. Nr. T-288
Šakiai


Rajono savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049, 2008, Nr. 113-4290) 6 straipsnio 5 dalimi, 18 straipsnio 1 dalimi, Švietimo įstatymo (Žin., 1991, Nr. 23-593; 2003, Nr. 63-2853; 2011, Nr. 38-1804) 29 straipsnio 3 dalimi ir atsižvelgdama į rajono savivaldybės tarybos 2013 m. gegužės 30 d. sprendimu Nr. T-214 patvirtintos Priėmimo mokytis pagal pradinio, pagrindinio ir vidurinio ugdymo programas į rajono savivaldybės specialiąją ir bendrojo ugdymo mokyklas bei išvykimo iš mokyklos tvarkos  aprašo 2, 11 ir 14 punktus, nusprendžia: 



1. Patvirtinti mokykloms priskiriamas aptarnavimo teritorijas (pridedama).


2. Pripažinti netekusiu galios rajono savivaldybės tarybos 2012 m. kovo 29 d. sprendimą Nr. T-116 „Dėl mokykloms priskiriamų teritorijų tvirtinimo“.

3. Nustatyti, jog šis sprendimas įsigalioja nuo 2013 m. rugsėjo 1 d.

4. Konstatuoti, jog šis sprendimas gali būti skundžiamas Lietuvos Respublikos administracinių bylų teisenos įstatymo (Žin., 1999, Nr. 13-308; 2000, Nr. 85-2566) nustatyta tvarka. 

